Bullgari, konfiskohen 14.3 milionë dollarë falsë
Autoritetet bullgare bastisën një shtypshkronjë që prodhonte para të falsifikuara dhe konfiskuan kartëmonedha të rreme euro dhe dollari në vlerë prej më shumë se 14.3 milionë dollarë.
Sipas Reuters, forcat e posaçme për luftimin e krimit të organizuar gjithashtu sulmuan një bodrum në hotel në vendpushimin e Detit të Zi në Sunny Beach dhe konfiskuan disa kartëmonedha 100 , 500 euro dhe 50 dollarë.
"Nga shtypshkronja dhe nga vende të ndryshme, janë konfiskuar mbi 11 milionë euro të rreme dhe mbi 1.7 milion dollarë, disa janë të gatshme dhe disa të papërfunduara", thuhej në një deklaratë. Bastisja në shtypshkronjë, më e madhja që do të zbulohej për 11 vjet, përfshirë edhe 30 vende të tjera në vendin ballkanik, u ndoqën nga një hetim 10-mujor të mbështetur nga Europoli dhe inteligjenca e SHBA.
Shtypshkronja kishte mjete të sofistikuara të cilësisë së lartë që përdorte për të printuar kartëmonedhat e rreme, thanë prokurorët që mbikëqyrnin operacionin, duke shtuar se katër vetë u arrestuan.
e.t/SCAN
*Material i përgatitur nga portali SCAN. Ripublikimi mund të bëhet vetëm kundrejt citimit të autorësisë dhe burimit origjinal.